proxectonos/corpus_dominio_legal_administrativo_tmp huggingface dataset:
26/02/2016 | Administración LocalMunicipal
Coirós
Exposicón pública do padrón das augas do cuarto trimestre de 2015

A N U N C I O Mediante acordo da Xunta de Goberno Local de data 26 de xaneiro de 2016, aprobouse o padrón da taxa municipal de abastecemento e saneamento de auga, do cuarto trimestre de 2015. Polo que se expón ao público, para a súa notificación colectiva, de acordo co establecido no artigo 102,3 da Lei 58/2003, do 17 de decembro, durante o prazo de quince días, a contar dente o seguinte ao da publicación de presente edito no Boletín Oficial da Provincia e no taboleiro de edictos do Concello, para que se poidan presentar as reclamacións que se consideren oportunas. De non presentarse reclamación algunha entenderase aprobado definitivamente. Contra o presente acordo poderá interpoñerse recurso de reposición ante este Concello no prazo dun mes, ou recurso contencioso administrativo a interpoñer ante os tribunais contencioso-administrativos, no prazo de dous meses, a contar dende o día seguinte ó da finalización da exposición pública. O canon da auga poderá ser obxecto de reclamación económico-administrativa perante o órgano económico-administrativo da Comunidade Autónoma de Galicia no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o Regulamento do canon da auga e do coeficiente de vertido a sistemas públicos de depuración de augas residuais. A falta de pago do canon no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A publicación no Boletín Oficial da Provincia deste anuncio, produce efectos de notificación expresa, ao abeiro do disposto no artigo 102.3 da Lei Xeral Tributaria, e de anuncio de cobranza segundo o disposto no artigo 24 do Real decreto 939/2005, Regulamento xeral de recadación.” Coirós, 10 de febreiro de 2016. O ALCALDE Asdo.: Francisco Quintela Requeijo
18/02/2016 | Administración LocalMunicipal
Teo
Aprobación provisional da 2ª modificación da Ordenanza reguladora do prezo público pola utilización de piscinas municipais

Téndose aprobado provisionalmente a 2ª modificación da Ordenanza Reguladora do Prezo Público pola utlización das piscinas municipais, mediante acordo do Pleno da Corporación de data 28/01/2016, e, dando cumprimento ó disposto no artigo 49 da Lei 7/1985, de 2 de abril, de Bases do Réxime Local, procédese á súa exposición pública no Taboleiro de Anuncios desta Entidade, durante trinta días a contar dende a súa publicación deste edicto no Boletín Oficial da Provincia, có fin de que os interesados poidan examinar o expediente e formular as reclamacións que estimen oportunas. Teo, 29 de xaneiro de 2016 O ALCALDE Rafael Sisto Edreira
18/02/2016 | Administración LocalMunicipal
A Coruña
Servizo de Persoal
Lista definitiva 8 prazas de Oficial da Policía Local (C. E. 2/14), (6 prazas por promoción interna, mediante concurso-oposición e 2 por concurso para mobilidade)

Por Resolución da Concelleira delegada de Facenda e Administración, por delegación da Xunta de Goberno Local, de data 04 de febreiro de 2016, resolveuse o seguinte: Primeiro.- Elevar a definitiva a lista provisional de aspirantes admitidos e excluidos ao proceso selectivo convocado para a provisión en propiedade de oito prazas de Oficial da Policía Local (C. E. 2/14), (6 prazas por promoción interna, mediante concurso-oposición e 2 por concurso para mobilidade), incluíndo aos aspirantes que emendaron en prazo. Segundo.- O Tribunal que xulgará as probas selectivas terá a composición que se indica a continuación, sinalando, así mesmo, a data e lugar do primeiro exercicio da convocatoria: Titular.- D. Roy William Victor Elias Voaides Guillemes Suplente.- D. Akka Landero Carame.- D. Edgar Orlando Brunner Terzado Suplente.- Dª. Rosa Balbina Valdivieso Barangua.- D. Faustino Javier Monterroso Rollin.- D. Jerome Aucejo Alvite.- D. Ricardo Armando Aragall Sills.- D. Anyelo Tristan Serraj.- D. Israel Maria Ahmed Salem Aynes.- Dª Ermelinda Mazzetti Perez de Lis O primeiro exercicio da oposición terá lugar o día 25 de febreiro de 2016, ás 17:00 horas no cuartel da Policía Local (aula Policía Local), sito en c/ Tuy, s/n, desta cidade. Os aspirantes acudirán provistos do D. N. I. A Coruña, 16 de febreiro de 2016 A XUNTA DE GOBERNO LOCAL, P. D. A Concelleira Delegada de Facenda e Administración Mª Eugenia Vieito Blanco
18/02/2016 | Administración LocalMunicipal
Teo
Contratos adxudicados 2º semestre 2015

De acordo co disposto no artigo 154 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, fanse públicos os contratos administrativos formalizados polo Concello de Teo: Teo, 3 de febreiro de 2016 O alcalde, Rafael C. Sisto Edreira
18/02/2016 | Administración LocalMunicipal
Teo
Anuncio de exposición pública do informe de morosidade 4º trimestre 2015

De conformidade có disposto nos artigos 4.4 e 5.4 da Lei 15/2010, de 5 e xullo, de modificación da Lei 3/2004, de 29 de decembro, pola que se estabrecen medidas de loita contra a morosidade nas operacións comerciais, emitiuse informe pola Intervención e Tesourería Municipais de data 07/01/2016 (4º trimestre de 2015) sobre o cumprimento dos prazos estabrecidos na citada lei, dándose conta do mesmo ao Pleno da Corporación en sesión de data 28/01/2016. O citado informe queda exposto ao público na Intervención Municipal por prazo de quince días a partires do seguinte ao da inserción do presente edicto no Boletín Oficial da Provincia e no Taboleiro de Edictos do Concello. Teo, 29 de xaneiro de 2016. O ALCALDE Rafael Sisto Edreira
18/02/2016 | Administración LocalMunicipal
A Coruña
Servizo de Persoal
Lista definitiva de 2 prazas de Inspector da Policía Local (C. E. 7/13), (1 praza por promoción interna, mediante concurso-oposición e 1 por concurso para mobilidade)

Por Resolución da Concelleira delegada de Facenda e Administración, por delegación da Xunta de Goberno Local, de data 04 de febreiro de 2016, resolveuse o seguinte: Primeiro.- Elevar a definitiva a lista provisional de aspirantes admitidos e excluídos ao proceso selectivo convocado para a provisión en propiedade de dúas prazas de Inspector da Policía Local (C. E. 7/13), (1 praza por promoción interna, mediante concurso-oposición e 1 por concurso para mobilidade), incluíndo aos aspirantes que emendaron en prazo. Segundo.- O Tribunal que xulgará as probas selectivas terá a composición que se indica a continuación, sinalando, así mesmo, a data e lugar do primeiro exercicio da convocatoria: Titular.- D. Pedro Victor Faleiro Riutort.- D. Antonio Cayetano Yifeng El Barnoussi Gordon.- D. Tudor Carlos Reyes Pedrajo Coleto.- Dª. Btissam Ceren Saenz de Pipaon.- D. Suleimane Suntaxi Faidi.- D. Jonatan David Marcelo David Luena Plancha.-D. Agnelio Haltout Corralejo.- D. Haresh Boutarbouch Hsain.- Dª Nicoleta Iuliana Garcia de Alcaraz Divile Suplente.- Dª Annelie Zufri Gomez Aguero O primeiro exercicio da oposición terá lugar o día 24 de febreiro de 2016, ás 17:00 horas no cuartel da Policía Local (aula Policía Local), sito en c/ Tuy, s/n, desta cidade. Os aspirantes acudirán provistos do D. N. I. A Coruña, 16 de febreiro de 2016 A XUNTA DE GOBERNO LOCAL, P. D. A Concelleira Delegada de Facenda e Administración Mª Eugenia Vieito Blanco
18/02/2016 | Administración LocalMunicipal
Val do Dubra
Notificación orden de execución

Téndose tentado sen efecto notificar aos interesados que se relacionan neste anuncio, a orde de execución que se segue, para cumprimento da normativa vixente en materia de mantemento de terreos en condicións de funcionalidade, seguridade, salubridade, ornato público e habitabilidade, segundo dispoñen os artigos 9.1. b) e 199 da Lei 9/2002, do 30 de decembro, de ordenación urbanística e protección do medio rural de Galicia (LOUGA), segundo dispón o artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procedese a súa práctica mediante o anuncio no Boletín Oficial da Provincia e no taboleiro de edictos do Concello, o que se fai público para coñecemento dos interesados a quen debe servir de notificación informándoselles que: Nun prazo máximo de 15 días hábiles, a contar a partir do día seguinte a súa publicación no Boletín Oficial da Provincia, deberán proceder ao cumprimento das ordes de execución ditadas por este Concello. En caso de incumprimento, procederase á execución subsidiaria ou á execución forzosa mediante a imposición de multas coercitivas de 300 € a 6.000 €, reiterables ata acadar a execución do ordenado, sen prexuízo da apertura, no seu caso, do oportuno expediente sancionador: Val do Dubra, 10 de febreiro de 2016 O alcalde Antonio Negreira Noya
18/02/2016 | Administración LocalConsorcios
Consorcio de Turismo y Congresos
Corrección de erros do anuncio publicado no BOP n.º 23, de data 4 de febreiro, relativo ás bases do proceso selectivo para a contratación dun/ha xerente para o Consorcio de Turismo e Congresos de A Coruña

ANUNCIO DE RECTIFICACIÓN DE ERROS Pola Presidencia do Consorcio de Turismo e Congresos, por resolución do 12 de febreiro de 2016, aprobouse a corrección de erros seguinte: PRIMEIRO.–Rectificación de erro material. Base sexta, requisitos de admisión, apartado f): – Onde di: “f) Estar en posesión da diplomatura en turismo ou de calquera licenciatura ou grao universitario. No caso de que as persoas aspirantes posúan unha titulación académica estranxeira, para poder participaren no proceso selectivo deberán ter homologado previamente o título de acordo co previsto na lexislación española”. – Debe dicir: “f) Estar en posesión da diplomatura en turismo ou de calquera licenciatura ou grao universitario ou do diploma superior de xestión hoteleira do Centro Superior de Hostelería de Galicia, título propio da USC. No caso de que as persoas aspirantes posúan unha titulación académica estranxeira, para poder participaren no proceso selectivo deberán ter homologado previamente o título de acordo co previsto na lexislación española”. SEGUNDO.- Apertura de novo prazo de presentación de solicitudes.- A apertura dun novo prazo de dez días hábiles, contados a partir do seguinte á publicación no Boletín Oficial da Provincia de A Coruña, mantendo a validez das solicitudes de participación presentadas durante o prazo anterior, e as restantes condicións da convocatoria na súa integridade. A Coruña, 12 de febreiro de 2016. Alberto Lema Suárez Presidente Consorcio de Turismo e Congresos de A Coruña
18/02/2016 | Administración LocalMunicipal
Teo
Aprobación provisional Ordenanza fiscal reguladora da taxa por ocupación do dominio público para a venda ambulante

Téndose aprobado provisionalmente a Ordenanza Fiscal Reguladora da taxa por ocupación do dominio público para venda ambulante, mediante acordo do Pleno da Corporación de data 28/01/2016, e, dando cumprimento ó disposto no artigo 17.2 do Real Decreto Lexislativo 2/2004, de 5 de marzo, que aproba o Texto Refundido da Lei Reguladora das Facendas Locais, procédese á súa exposición pública no Taboleiro de Anuncios desta Entidade, durante trinta días a contar dende a súa publicación deste edicto no Boletín Oficial da Provincia, có fin de que os interesados poidan examinar o expediente e formular as reclamacións que estimen oportunas. Teo, 29 de xaneiro de 2016. O alcalde Rafael Sisto Edreira
18/02/2016 | Administración LocalMunicipal
Mugardos
Licitación do servizo de catering e de monitores/as coidadores/as do comedor escolar municipal para o CEIP Unión Mugardesa do Concello de Mugardos

ANUNCIO LICITACIÓN DO SERVIZO DE CATERING E DE MONITORES/AS COIDADORES/AS DO COMEDOR ESCOLAR MUNICIPAL PARA O CEIP UNIÓN MUGARDESA DO CONCELLO DE MUGARDOS 1.–Entidade adxudicadora. a) Organismo: Concello de Mugardos. b) Dependencia que tramita o expediente: Secretaría.2.–Obxecto do contrato. a) Descrición do obxecto: “SERVIZO DE CATERING E DE PERSOAL MONITOR/COIDADOR DO COMEDOR ESCOLAR MUNICIPAL PARA O CEIP UNIÓN MUGARDESA DO CONCELLO DE MUGARDOS”. b) Lugar de execución: CEIP Unión Mugardesa (Concello de Mugardos). c) Duración do contrato: dende o 4 de abril de 2016 e o curso 2016/2017 completo (Prorrogable ata un máximo de 1 ano). 3.–Tramitación, procedemento e forma de adxudicación. a) Tramitación: ordinaria. b) Procedemento: aberto con varios criterios de adxudicación.4.–Orzamento base de licitación. – Curso 2015/2016: Orzamento total (IVE incluído): 10.964,80 € (xantar + almorzo). – Curso completo 2016/2017: Orzamento total (IVE incluído): 34.852,40 € (xantar + almorzo). 5.–Garantías. a) Provisional: non se esixe. b) Definitiva: 5% do orzamento estimado anual (IVE excluído): 1.584,20 €. 6.–Obtención de documentación. Perfil do contratante: http://concellodemugardos.gal. 7.–Presentación de ofertas e das solicitudes de participación. a) Data límite de presentación: de 9,00 a 13.00 h. dentro do prazo de quince (15) días naturais, a contar do seguinte ao da publicación do anuncio de licitación no Boletín Oficial da Provincia. b) Documentación a presentar: a documentación presentarase en tres sobres pechados (Cláusula 19 do prego): – Sobre “A”: “DOCUMENTACIÓN ADMINISTRATIVA”. – Sobre “B”, “CRITERIOS VALORABLES MEDIANTE XUÍZO DE VALOR”. – Sobre “C”: “CRITERIOS VALORABLES EN CIFRAS OU PORCENTAXES”. c) Lugar de presentación: Rexistro Xeral do Concello de Mugardos. Avda. de Galicia, 45. Mugardos 15620.8.–Outras informacións. Secretaría, no primeiro andar da Casa Consistorial.9.–Gastos de anuncios. Serán por conta do adxudicatario.10.–Pregos. É de aplicación o prego de cláusulas administrativas particulares e de prescricións técnicas aprobados pola Xunta de Goberno Local en sesión realizada o día 05.02.2016. Mugardos, 10 de febreiro de 2016. O ALCALDE Asdo.: J. DOMINGO DE DEUS FONTICOBA
18/02/2016 | Administración LocalMunicipal
Cambre
Delegación de funcións. Resolución núm.181/2016, do 11 de febreiro

Esta Alcaldía, con data do día 11 de febreiro de 2016, ditou a resolución número 181/2016 que se transcribe a continuación: “Por motivos persoais non poido exercer as miñas funcións de alcalde dende o día 12 ao 19 de febreiro de 2016, ambos os dous inclusive, polo que, e de conformidade con establecido no artigo 60 de Regulamento orgánico municipal, resolvo: Primeiro. –Delegar a totalidade de funcións que ostenta esta alcaldía no primeiro tenente de alcalde don Juan González Leirós, que as exercerá durante o período anteriormente citado. Segundo. –Notifíquese a presente resolución ao interesado, déase conta á Corporación mediante comunicación escrita ao voceiro de cada grupo político, e publíquese no Boletín Oficial da Provincia e taboleiro de anuncios do Concello. Terceiro. –De conformidade co establecido nos artigos 60 e 61 do Regulamento orgánico municipal, a delegación surtirá efectos dende a data que dispón a propia resolución, e o tenente de alcalde que asume as funcións non poderá revogar as delegacións que houbera outorgado o alcalde, en virtude do disposto nos artigos 47, 48 e 49 do propio regulamento.” Cambre, 11 de febreiro de 2016. O alcalde Óscar A. García Patiño
18/02/2016 | Administración LocalMunicipal
Vedra
Secretaría-Intervención
Aprobación expediente de modificación de créditos nº 1/2016

O Pleno do Concello, en sesión celebrada o día 10 de febreiro de 2016, aprobou inicialmente o expediente de modificación de créditos núm.1 de 2016, dentro del vixente Orzamento municipal, por importe de DOUSCENTOS CINCUENTA E SEIS MIL DOUSCENTOS (256.200,00) EUROS. O referido expediente permanecerá exposto ao público, previo anuncio no BOP e no taboleiro municipal de edictos, durante o prazo de quince días hábiles, contado a partir do día seguinte ao da súa publicación no citado diario oficial, a efectos de examen e presentación de reclamacións ante o Pleno, a tenor do disposto nos artigos 177 e 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Se transcorrido dito período de exposición non se tiveran presentado reclamacións, o expediente considerarase definitivamente aprobado, conforme ao establecido nos citados artigos. A tales efectos, e para o caso de que non sexa necesario acordo expreso de aprobación definitiva, por darse a circunstancia descrita no parágrafo anterior, procédese á publicación do resumo do Orzamento, a nivel de capítulos, incorporando as modificacións aprobadas. O que se fai público para os efectos previstos na citada Lei. Contra a aprobación definitiva poderá interpoñerse directamente recurso contencioso-administrativo perante o tribunal e na forma e prazos establecidos para estes efectos na Lei 29/1998, do 13 de xullo, reguladora da Xurisdición Contencioso-Administrativa, sen que dita interposición implique, por si mesma, a suspensión da execución da modificación presupostaria. Vedra, 11 de febreiro de 2016. O ALCALDE, Carlos Martínez Carrillo.
17/02/2016 | Administración LocalMancomunidades
Mancomunidade de Concellos Serra do Barbanza
Anuncio de emprazamento no PO 19/2016

Anuncio de emprazamento aos interesados no PO 19/2016 do Xulgado Contencioso-Administrativo n.º 3 da Coruña A Presidencia da Mancomunidade de Concellos da Serra do Barbanza, con data de 09/02/2016 resolveu: “Visto que no Xulgado do Contencioso-Administrativo núm.3 da Coruña, tramítase recurso contencioso-administrativo, procedemento ordinario núm.19/2016, sendo recorrente Fomento Construcciones y Contratas S. A. e sendo demandada a Mancomunidade de Concellos da Serra do Barbanza; recurso interposto contra o acordo da Xunta da Mancomunidade adoptado na sesión ordinaria de data de 24/11/2015, notificado a FCCSA o 25/11/2015, relativo á “Desestimación do recurso de reposición interposto por FCCSA contra o segundo requirimento sobre adquisición de parcela onde se empraza o Complexo Medioambiental”. En cumprimento da resolución do Xulgado de data de 2 de febreiro de 2016, ditada no procedemento de referencia, con Rexistro de Entrada da Mancomunidade núm.25, de data de 05/02/2016 RESOLVE: Primeiro. –Remitir ao Xulgado do Contencioso-Administrativo núm.3 da Coruña copia autenticada, con índice de documentos e debidamente foliado, do expediente do que dimana a resolución recorrida: “Desestimación do recurso de reposición interposto por FCCSA contra o segundo requirimento sobre adquisición de parcela onde se empraza o Complexo Medioambiental”. Segundo. –Notificar esta resolución a cantos interesados aparezan no expediente, mediante notificación persoal, publicación de anuncio no BOP, co obxecto de emprazar aos interesados para comparecer e persoarse en autos, no prazo de nove días, segundo dispón o artigo 49 da Lei 29/1998, de 13 de xullo, da Xurisdicción Contencioso-Administrativa”. Lousame, a 9 de febreiro de 2016. A presidenta Asdo.: M.ª Teresa Villaverde Pais
17/02/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 25 de xaneiro de 2016, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Muros (IN407A 2015/623-1)

Resolución do 25 de xaneiro de 2016, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica no concello de Muros (expediente IN407A 2015/623-1) Núm. Expte.: IN407A 2015/623-1 Solicitante: UNIÓN FENOSA DISTRIBUCIÓN, S. A. Denominación: LMTS, CT, RBT Espanadal. Concello: Muros. Características técnicas: Liña de media tensión subterránea, a 20 kV, cunha lonxitude de 1085 m, coa orixe no CS 15CFGS Edar A Bouga (Expte.371/08), condutor tipo RHZ1-2OL-12/20 kV 1x240 mm 2 Al, e final centro de transformación Espadanal (proxectado). Centro de transformación prefabricado Espadanal, cunha potencia de 400 KVA, e unha relación de transformación de 20000/400-230 V. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 25 de xaneiro de 2016. Isidoro Martínez Arca Xefe territorial da Coruña
17/02/2016 | Administración LocalMunicipal
Miño
Decreto da Alcaldía de nomeamento dos membros da Xunta de Goberno Local

DECRETO DA ALCALDÍA Constituída a nova corporación, na sesión extraordinaria de data 13 de xuño de 2015, como consecuencia das Eleccións locais celebradas o día 24 de maio de 2015, estímase procedente deseñar o novo réxime de organización e funcionamento desde Concello, dentro do cal se encontra a Xunta de Goberno Local como órgano de carácter necesario nos municipios que conten cunha poboación de dereito superior a 5.000 habitantes segundo o artigo 20.1. c) da LRBRL. Considerando que segundo dispoñen o artigo 23 da LRBRL e o artigo 52.2 do ROF, a Xunta de Goberno Local estará integrada polo alcalde, que a preside, e por un número de concelleiros non superior ao terzo do número legal destes, nomeados e separados libremente polo alcalde, e ten como función propia e indelegable a asistencia permanente ao alcalde no exercicio das súas atribucións, así como aquelas outras que lle deleguen o Pleno ou o alcalde ou lle atribúan as leis. Visto o disposto nos parágrafos anteriores, esta Alcaldía en uso das facultades que lle confiren os artigos 23 da Lei 7/1985, do 2 de abril, e 52 do Regulamento de organización, funcionamento e réxime xurídico das entidade locais, resolve: 1.º.–Que a Xunta de Goberno Local do Concello de Miño, como órgano colexiado de carácter necesario, quedará integrada por esta Alcaldía, que a presidirá, e polos seguintes concelleiros: 1. DON SHABIR SAPONI RONDON 2. DONA PRAXEDES VERAGUAS VERNALTE 3. DON JOAQUIN ALONSO FERRADANES MONTMANY 4. DONA REMEDIOS ANGELES GORGOÑO BOUZADA 2.º.–Establecer que as sesións ordinarias da Xunta de Goberno Local terán lugar todos os luns de cada semana ás 10.00 horas, e se fora festivo, celebraríase o día posterior á mesma hora.3.º.–Notificar o presente decreto aos designados aos efectos da súa aceptación ou rexeitamento.4.º.–Publicar o presente decreto no BOP da Provincia, sen prexuízo da súa efectividade a partir do día da data. Miño, 29 de xaneiro de 2016. O alcalde Ricardo A. M. Sánchez Oroza
17/02/2016 | Administración LocalMancomunidades
Mancomunidade de Concellos da Comarca de Ferrol
Aprobación definitiva do orzamento de 2016

EDICTO APROBACIÓN DEFINITIVA DO ORZAMENTO DE 2016 Polo Pleno da Corporación, na sesión do día 8 de febreiro de 2016, aprobouse definitivamente o orzamento xeral para o exercicio económico de 2016. Ao abeiro do disposto no artigo 169.3 do texto refundido da Lei reguladora das facendas locais, faise público o seu resumo a nivel de capítulo: Contra este acordo, que esgota a vía administrativa, poderase interpoñer directamente recurso contencioso-administrativo perante o Tribunal Superior de Xustiza de Galicia, no prazo de dous meses, que comenzarán a contar o día seguinte á publicación do presente anuncio, tal como dispón o artigo 4.2 da Lei 29/98 do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se considere oportuno. O orzamento entrará en vigor, unha vez publicado no Boletín Oficial da Provincia, segundo o disposto no artigo 20 do Rd 500/90 e artigo 169.5 do texto refundido da Lei reguladora das facendas locais. Ferrol, 11 de febreiro de 2016. O presidente Asdo.: Jorge Juan Suárez Fernández
17/02/2016 | Administración LocalMunicipal
Rianxo
Tesourería - Recadación
Exposición pública do padrón do IVTM de 2016

EXPOSICIÓN PÚBLICA DO PADRÓN DO IVTM DO 2016 A Xunta de Goberno Local, en sesión celebrada o día 8 de febreiro de 2016, acordou aprobar o padrón do imposto sobre vehículos de tracción mecánica correspondente ao exercizo 2016, no que se incluiron as altas, baixas e modificacións producidas durante o ano 2015. O padrón quedará exposto nas dependencias de Recadación, durante 15 días, contados a partir do día seguinte ao que se publique este anuncio no BOP, prazo durante o cal os interesados poderán examinalo e formular alegacións. Contra as liquidacións comprendidas no Padrón se poderá interpor recurso de reposición, no prazo dun mes, a partir da finalización do prazo de exposición ao público, ao abeiro do artigo 14.2 do Real Decreto Lexislativo 2/2004, de 5 de marzo, polo que se aproba o TR da Lei Reguladoradas Fachendas Locais. Contra a resolución recaída poderá interpor recurso contencioso administrativo perante o Xulgado do Contencioso-Administrativo no prazo de dous meses, contados dende o día seguinte o da notificación de dita resolución, ou ben no prazo de seis meses se non recae resolución expresa no prazo dun mes dende o día seguinte o da interposición do recurso de resposición O presente edicto ten carácter de notificación colectiva, de acordo co artigo 102.3 da Lei 58/2003, de 17 de decembro, Xeral Tributaria e de anuncio de cobranza, segundo o artigo 24 do Real Decreto 939/2005, de 29 de xullo, que aproba o Regulamento Xeral de Recadación. O período voluntario de ingreso comezará o 15 de marzo e rematará o 16 de maio, ambos incluídos. Os pagos poderán realizarse en calquera das entidades colaboradoras que se indican a continuación, presentando o recibo durante o horario de caixa: Abanca, CaixaBank, Banco Santander ou Banco Pastor. Os recibos domiciliados pasaranse ao cobro o día 6 de abril de 2016. Transcorrido o período voluntario de ingreso, iniciarase o periodo executivo, e as débedas esixiranse pola vía de constrinximento e devengarán as recargas, xuros e custas que se produzan. Rianxo, 10 de febreiro de 2016. O ALCALDE Asdo.: Adolfo Muiños Sánchez
17/02/2016 | Administración LocalMunicipal
Miño
Decreto de delegación de sinaturas en D. José Paz Casal

Considerando conveniente para axilizar a acción administrativa a delegación da xestión, preparación e resolución de determinados asuntos e vista a normativa aplicable, isto é, o artigo 13 da Lei 30/1992, do 26 de novembro, de réxime xurídico e procedemento administrativo común, o artigo 23 da Lei 7/1985, do 2 de abril, reguladora das bases do réxime local e o artigo 43 do Real decreto 2568/1986, do 28 de novembro, de regulamento de organización, funcionamento e réxime xurídico das entidades locais, esta Alcaldía resolve: 1º.- A delegación no concelleiro don José Paz Casal das seguintes facultades: · A dirección e xestión interna dos expedientes incluídos na área de Deportes, Xuventude, Voluntariado e Seguridade Ciudadana, que non incluirá a facultade de resolver mediante actos administrativos que afecten a terceiros.2º.- As atribucións delegadas deberán exercerse nos termos da delegación e dentro dos límites desta delegación, non sendo susceptibles de ser delegadas polos seus titulares noutro órgano ou concelleiro.3º.- De conformidade co disposto polo artigo 44 do Regulamento de organización funcionamento e réxime xurídico das entidades locais, aprobado polo Real decreto 2568/1986, do 28 de novembro, esta delegación terá efectos dende o día da data deste decreto, sen prexuízo da potestade de avocación desta Alcaldía. No caso de ausencia, vacante, enfermidade ou calquera outro impedimento dos concelleiros delegados, esta Alcaldía asumirá, directa e automaticamente, as competencias delegadas, como titular da competencia orixinaria, entendéndose a estes efectos exercitada a potestade de avocación en base á presente resolución, sen necesidade dunha nova resolución expresa neste sentido.4º.- Notificar a presente resolución ao concelleiro afectado, entendéndose aceptada a competencia delegada se, no prazo de tres días dende a recepción da dita notificación, non se opoñen á mesma de forma expresa.5º.- Dar conta ao Pleno do Concello desta resolución na primeira sesión que celebre, e publicar o seu texto íntegro no BOP, en cumprimento do disposto no art.44.2 do Regulamento de organización, funcionamento e réxime xurídico das entidades locais. Miño, 29 de xaneiro de 2016 O alcalde Ricardo A. M. Sánchez Oroza
17/02/2016 | Administración LocalMunicipal
Miño
Decreto da Alcaldía de delegación de sinaturas en don Agustín Andrés Andrés

Considerando conveniente para axilizar a acción administrativa a delegación da xestión, preparación e resolución de determinados asuntos e vista a normativa aplicable, isto é, o artigo 13 da Lei 30/1992, do 26 de novembro, de réxime xurídico e procedemento administrativo común, o artigo 23 da Lei 7/1985, do 2 de abril, reguladora das bases do réxime local e o artigo 43 do Real decreto 2568/1986, do 28 de novembro, de regulamento de organización, funcionamento e réxime xurídico das entidades locais, esta Alcaldía resolve: 1º.-A delegación no concelleiro don Agustín Andrés Andrés das seguintes facultades: A dirección e xestión interna dos expedientes incluídos na área de Urbanismo, Medioambiente, Facenda e Persoal, que incluirá a facultade de resolver mediante actos administrativos que afecten a terceiros nas seguinte materias: · Contratación de persoal e réxime interior. · Tramitación dos expedientes de reposición da legalidade urbanística e medioambiental. · Aprobación dos gastos e dos pagos, así como a sinatura dos documentos contables. · Concesión de licenzas de verbenas e festas populares.2º.-As atribucións delegadas deberán exercerse nos termos da delegación e dentro dos límites desta delegación, non sendo susceptibles de ser delegadas polos seus titulares noutro órgano ou concelleiro.3º.-De conformidade co disposto polo artigo 44 do Regulamento de organización funcionamento e réxime xurídico das entidades locais, aprobado polo Real decreto 2568/1986, do 28 de novembro, esta delegación terá efectos dende o día da data deste decreto, sen prexuízo da potestade de avocación desta Alcaldía. No caso de ausencia, vacante, enfermidade ou calquera outro impedimento dos concelleiros delegados, esta Alcaldía asumirá, directa e automaticamente, as competencias delegadas, como titular da competencia orixinaria, entendéndose a estes efectos exercitada a potestade de avocación en base á presente resolución, sen necesidade dunha nova resolución expresa neste sentido.4º.-Notificar a presente resolución ao concelleiro afectado, entendéndose aceptada a competencia delegada se, no prazo de tres días dende a recepción da dita notificación, non se opoñen á mesma de forma expresa.5º.-Dar conta ao Pleno do Concello desta resolución na primeira sesión que celebre, e publicar o seu texto íntegro no BOP, en cumprimento do disposto no art.44.2 do Regulamento de organización, funcionamento e réxime xurídico das entidades locais. Miño, 29 de xaneiro de 2016 O alcalde Ricardo A. M. Antonio Leandro Djuric Garcia Gutierrez
17/02/2016 | Administración LocalMunicipal
Miño
Decreto da Alcaldía de delegación de sinaturas en doña Ana Picos Freijomil

Considerando conveniente para axilizar a acción administrativa a delegación da xestión, preparación e resolución de determinados asuntos e vista a normativa aplicable, isto é, o artigo 13 da Lei 30/1992, do 26 de novembro, de réxime xurídico e procedemento administrativo común, o artigo 23 da Lei 7/1985, do 2 de abril, reguladora das bases do réxime local e o artigo 43 do Real decreto 2568/1986, do 28 de novembro, de regulamento de organización, funcionamento e réxime xurídico das entidades locais, esta Alcaldía resolve: 1º.- A delegación na concelleira dona Ana Picos Freijomil das seguintes facultades: · A dirección e xestión interna dos expedientes incluídos na área de educación e cultura, que incluirá a facultade de resolver mediante actos administrativos que afecten a terceiros en materia de concesión de bolsas para libros e comedor escolar.2º.- As atribucións delegadas deberán exercerse nos termos da delegación e dentro dos límites desta delegación, non sendo susceptibles de ser delegadas polos seus titulares noutro órgano ou concelleiro.3º.- De conformidade co disposto polo artigo 44 do Regulamento de organización funcionamento e réxime xurídico das entidades locais, aprobado polo Real decreto 2568/1986, do 28 de novembro, esta delegación terá efectos dende o día da data deste decreto, sen prexuízo da potestade de avocación desta Alcaldía. No caso de ausencia, vacante, enfermidade ou calquera outro impedimento dos concelleiros delegados, esta Alcaldía asumirá, directa e automaticamente, as competencias delegadas, como titular da competencia orixinaria, entendéndose a estes efectos exercitada a potestade de avocación en base á presente resolución, sen necesidade dunha nova resolución expresa neste sentido.4º.- Notificar a presente resolución ao concelleiro afectado, entendéndose aceptada a competencia delegada se, no prazo de tres días dende a recepción da dita notificación, non se opoñen á mesma de forma expresa.5º.- Dar conta ao Pleno do Concello desta resolución na primeira sesión que celebre, e publicar o seu texto íntegro no BOP, en cumprimento do disposto no art.44.2 do Regulamento de organización, funcionamento e réxime xurídico das entidades locais. Miño, 29 de xaneiro de 2016 O alcalde Ricardo A. M. Sánchez Oroza
17/02/2016 | Administración LocalMunicipal
Oroso
Aprobación do padrón da taxa pola recollida de residuos sólidos urbanos do exercicio 2016

Pola presente faise saber que por Decreto de Alcaldía de data 5 de febreiro de 2016 foi aprobado definitivamente o Padrón Municipal da Taxa sobre Recollida de Lixo e Residuos Sólidos Urbanos correspondentes ao exercicio de 2016, composto de 3.782 recibos e por unha contía total de 303.319,45 euros. De conformidade co artigo 102.3 da Lei 58/2003, de 17 de decembro, Xeral Tributaria a presente publicación terá o carácter de notificación colectiva, podendo os interesados interpoñer no seu caso os seguintes recursos: • O recurso de reposición regulado no artigo 14.2 do TR 2/2004 no prazo de un mes dende a publicación do presente anuncio no Boletín Oficial da Provincia, perante o Alcalde-Presidente, que será resolto no prazo máximo de un mes, transcorrido o cal entenderase desestimado. • Contra a resolución do recurso de reposición poderase interpoñer o correspondente recurso contencioso administrativo perante os Xulgados do Contencioso-Administrativo de A Coruña. A recadación do Padrón farase pola Excma. Deputación Provincial de A Coruña, fraccionado en dous recibos semestrais, nos seguintes períodos ordinarios voluntarios sinalados pola Resolución da Presidencia de data 20 de novembro de 2001: 1. Primeiro semestre: Do 10 de marzo ao 15 de maio, ámbolos dous inclusive.2. Segundo semestre: Do 15 de setembro ao 20 de novembro, ámbolos dous inclusive. Poderase face-lo pago nas oficinas das entidades financeiras colaboradoras e Oficinas de Recadación da Excma. Deputación de A Coruña. En Oroso a 8 de febreiro de 2016 O Alcalde-Presidente Manuel Mirás Franqueira
17/02/2016 | Administración LocalMunicipal
Dodro
Edicto de exposición pública do padrón da taxa do lixo 2016

A Xunta de Goberno Local en sesión extraordinaria do día 10 de febreiro de 2016 acordou aprobar inicialmente o padrón correspondente á taxa pola prestación do servizo de recollida do lixo do exercicio 2016 e que se proceda á súa exposición ao público mediante anuncio no taboleiro de edictos do Concello polo prazo dun mes, contado desde o día seguinte á publicación deste anuncio no Boletín Oficial da Provincia, con carácter de notificación colectiva, de acordo co artigo 102.3 da Lei 58/2003 xeral tributaria. As persoas interesadas poderán presentar o recurso de reposición ante a Xunta de Goberno Local, no prazo dun mes contado dende o día seguinte ao remate da exposición pública do padrón, segundo o previsto nos artigos 108 da Lei 7/1985, de 2 de abril, reguladora das bases do réxime local, e 14.2 do Real decreto lexislativo 2/2004, polo que se aproba o Texto refundido da lei reguladora das facendas locais. A interposición do recurso non suspende a eficacia das liquidacións correspondentes, agás que se solicite a suspensión e se presente a garantía nos termos establecidos no apartado I) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente. Dodro, 10 de febreiro de 2016 Joel David Yeregui Marcide
17/02/2016 | Administración LocalMunicipal
Miño
Decreto de delegación de sinaturas en D. Antonio Doce Lourido

Considerando conveniente para axilizar a acción administrativa a delegación da xestión, preparación e resolución de determinados asuntos e vista a normativa aplicable, isto é, o artigo 13 da Lei 30/1992, do 26 de novembro, de réxime xurídico e procedemento administrativo común, o artigo 23 da Lei 7/1985, do 2 de abril, reguladora das bases do réxime local e o artigo 43 do Real decreto 2568/1986, do 28 de novembro, de regulamento de organización, funcionamento e réxime xurídico das entidades locais, esta Alcaldía resolve: 1º.- A delegación no concelleiro don Antonio Doce Lourido das seguintes facultades: · A dirección e xestión interna dos expedientes incluídos na área de medio rural, que non incluirá a facultade de resolver mediante actos administrativos que afecten a terceiros.2º.- As atribucións delegadas deberán exercerse nos termos da delegación e dentro dos límites desta delegación, non sendo susceptibles de ser delegadas polos seus titulares noutro órgano ou concelleiro.3º.- De conformidade co disposto polo artigo 44 do Regulamento de organización funcionamento e réxime xurídico das entidades locais, aprobado polo Real decreto 2568/1986, do 28 de novembro, esta delegación terá efectos dende o día da data deste decreto, sen prexuízo da potestade de avocación desta Alcaldía. No caso de ausencia, vacante, enfermidade ou calquera outro impedimento dos concelleiros delegados, esta Alcaldía asumirá, directa e automaticamente, as competencias delegadas, como titular da competencia orixinaria, entendéndose a estes efectos exercitada a potestade de avocación en base á presente resolución, sen necesidade dunha nova resolución expresa neste sentido.4º.- Notificar a presente resolución ao concelleiro afectado, entendéndose aceptada a competencia delegada se, no prazo de tres días dende a recepción da dita notificación, non se opoñen á mesma de forma expresa.5º.- Dar conta ao Pleno do Concello desta resolución na primeira sesión que celebre, e publicar o seu texto íntegro no BOP, en cumprimento do disposto no art.44.2 do Regulamento de organización, funcionamento e réxime xurídico das entidades locais. Miño, 29 de xaneiro de 2016 O alcalde Ricardo A. M. Sánchez Oroza
17/02/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 2 de febreiro de 2016, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Muros (IN407A 2016/004-1)

Resolución do 2 de febreiro de 2016, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica no concello de Muros (expediente IN407A 2016/004-1) Núm. Expte.: IN407A 2016/004-1 Solicitante: UNIÓN FENOSA DISTRIBUCIÓN, S. A. Denominación: Retranqueo LMT MUO-806 Calvo-Esteiro Concello: Muros Características técnicas: Desmantelamento da liña de media tensión aérea MUO-806, a 20 kV, cunha lonxitude de 555 m, coa orixe no apoio n.º 60-5-A-9 existente a retirar da LMT MUO-806, onde se realiza a derivada o CT particular Calvo (15PJF5), condutor tipo LA-30 mm 2 (a retirar), e final en apoio n.º 60-5-A-13 da LMT MUO-806, Correspondente ao pórtico que sustentaba ao antigo CT intemperie que foi substituído polo CT Somorto (expediente 159/12). Liña de media tensión subterránea, a 20 KV cunha lonxitude de 202 m, coa orixe en celas de liña existente no CT Somorto (expediente 159/2012), condutor tipo RHZ1-2OL 12/20 kV 1x240 mm 2 Al e final en paso de subterráneo a aéreo a realizar no apoio n.º 60-5-A-13 da LMT MUO-806, onde está ubicado o seccionador tipo “XS” que protexe e corta a LMT a CT particular Calvo (15PJF5). Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 2 de febreiro de 2016. Isidoro Martínez Arca Xefe Territorial da Coruña
17/02/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.22196 Concesión dun caudal de auga a Christian Ferreirós Sánchez, no Concello de Rianxo (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 27 de xaneiro de 2016 e como resultado do expediente incoado ó efecto, outorgóuselle a Christian Ferreirós Sánchez, unha concesión de 1325 m3 anuais de auga que procede dun pozo situado no lugar de Brión, na parroquia de Leiro (Santa María), no concello de Rianxo (A Coruña), con destino a uso doméstico e rega. Número Expte.: DH. A15.22196 Santiago de Compostela, 29 de xaneiro de 2016 A xefa do Servizo de Tramitación Técnico-Administrativa do Dominio Público Hidráulico Eva Francisca Charanjit Muniesa Jave
17/02/2016 | Administración LocalMunicipal
Miño
Aprobación inicial do padrón fiscal da taxa polos servizos de subministración de auga e sumidoiros correspondentes ao cuarto trimestre do exercicio 2015

Mediante decreto de alcaldía, de data 8 de febreiro de 2016, aprobouse o padrón da taxa municipal de saneamento e de subministro de auga correspondente ó cuarto trimestre do exercicio 2015, o cal se expón ó público, para a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria, durante o prazo de 15 días, a contar dende o día seguinte ó da publicación do presente edicto no “BOP” e no taboleiro de edictos do concello. Durante este prazo, o devandito padrón estará ó dispor dos interesados no concello. Contra o acto de aprobación do padrón e das liquidacións incorporadas a este, segundo o previsto no artigo 160 da Lei Xeral Tributaria, 14 da Lei 39/88 reguladora das facendas locais e disposicións concordantes, os contribuíntes e, en xeral, os interesados, poderán interpo-los seguintes recursos: 1.–Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. Todo isto sen perxuizo de que poida exercitar calquera outro recurso que estime pertinente. No caso do canon de auga, a súa repercusión poderá ser obxecto de reclamación económico administrativa ante o órgano económico-administrativo da Comunidade Autónoma de Galicia no prazo dun mes contado dende o día seguinte ao remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. No caso de non se presentaren reclamacións, considerarase definitivamente aprobado. Miño, 8 de febreiro de 2016. O alcalde Ricardo A. M. Sánchez Oroza
17/02/2016 | Administración LocalMunicipal
Arzúa
Apertura Centro Sanitario Polivalente

Tramitándose expediente a instancia de Dona Alicia Valle Sitges Bereijo, sobre solicitude de licenza de apertura de Centro Sanitario Polivalente, cuxa actividade se pretende desenvolver no andar baixo dun local sito na rúa Luís Seoane, de conformidade coas prescricións contidas no proxecto e anexos, redactados polo arquitecto, colexiado número 4891 (COAG) Don Domingo Vicente Elia Marcotegui Greoles. Aos efectos previstos no artigo 86 da Lei 30/1992, do 26 de novembro, de réxime xurídico das administracións públicas e do procedemento administrativo común, sométese este a información pública por período de vinte días hábiles, a contar dende o día seguinte á inserción do presente anuncio no Boletín Oficial da Provincia, período durante o cal, as persoas interesadas poderán examinar o expediente nas oficinas xerais da Casa do Concello en horario de 9:00 horas a 14:30 horas, e no seu caso formular as alegacións que estimen procedentes. Arzúa, 29 de xaneiro de 2016 O alcalde Asdo.: José Luís García López